Vaski-kirjastot MUISTIO

Kuvailuryhmä 24.1.2018

Aika 24.1.2018 klo 14-15

Paikka Turun pääkirjasto, pieni neuvottelutila

Paikalla Liisa Lehtikangas (14.20-), Heli Pohjola, Aki Pyykkö, Tiina Sorsimo, Päivi Svala, Anna Viitanen (pj., siht.)

Poissa Riitta Kari

1. Edellisen kokouksen muistio

Hyväksyttiin edellisen kokouksen muistio

1. Viime vuoden kuvailutilastoja

Viime vuonna tuli muista kirjastoista primaarikuvailua tekeviin kirjastoihin aineistoa tehtäväksi näin:

|  |  |  |  |  |  |
| --- | --- | --- | --- | --- | --- |
|  | Kirja | CD (musiikki/äänikirja) | DVD/Bluray/konsolipeli | Käsikirjoitus | Nuotti |
| Kaarina | 14 | 1 | 1 |  | 1 |
| Naantali | 46 | 4 | 10 | 2 |  |
| Raisio |  | 6 |  |  |  |
| Salo |  |  |  |  | 1 |
| Turku | 42 |  | 29 |  |  |

Vuosittainen vaihtelu määrissä tuntuu olevan aika suurta.

1. Kuluvan vuoden toiminta

Päivin sijaiseksi ryhmään tulee maaliskuussa Heli Malila-Kolkka.

Toimintasuunnitelma ja raportti viime vuodesta esiteltiin joulukuussa Vaski-joryssa. Tämän vuoden asioita ovat:

* RDA-uudistus (ajankohtainen aikaisintaan syksyllä)
* YSA-YSO -konversio
* Tietokannan siivous mahdollisuuksien mukaan

YSA-YSO-konversiosta on tehtävä päätös Vaski-joryssa. Asiasta on alustavasti puhuttu Axiellin kanssa, mutta ennen konversiosääntöjen valmistumista ei voi tehdä tarkempia suunnitelmia. Konversiosäännöt valmistuvat alkuvuodesta.

1. Asiasanoitus

SLM-sanasto on otettu 655-kentässä käyttöön. Myös Fennica ja Kirjastopalvelu käyttävät nyt sitä. Ketjutusta tarvitsevien sanojen kohdalla on 655-kentässä käytettävä edelleen Ysaa / Kaunokkia.

1. Primaarikuvailua koskevat sähköpostit

Listattiin henkilöt, jotka tarvitsevat primaarikuvailua koskevat sähköpostiviestit.

1. RDA:n tilanne

Uuden RDA-version englanninkielistä tekstiä ei ole vielä julkaistu, joten suomennoskin viivästyy. Tämänhetkisen aikataulun mukaan suomennoksen pitäisi valmistua syksyllä 2019. Uusi versio otetaan käyttöön ilmeisesti 2020. Uudistuksessa muuttuvat sekä säännöt että Toolkit. Jos tämä aikataulu pitää, uudistukseen liittyviä koulutuksia on siis luvassa syksystä lähtien.

RDA-Toolkitiin on hankittu kansallinen lisenssi. Vaskin oma lisenssi on voimassa kesään asti. Käytämme toistaiseksi vanhaa lisenssiämme (= tunnuksella vaskir). Uuden lisenssin salasanat toimitetaan kuvailijoille myöhemmin.

1. Kirjastopalvelun RDA-koulutukset

Asko Autio on lähettänyt linkit Kirjastopalvelulta ostettuihin koulutustallenteisiin Vaski-kirjastojen johtajille. Liisa oli katsonut tallenteet ja suositteli kuvailua käsittelevää osiota. Siinä käsitellään tuoreita muutoksia kuvailuohjeissa, joten se sopii kokeneemmillekin kuvailijoille.

1. Kevään RDA-koulutukset

Talonmiehen tuokiot 7.2., 14.3., 3.4., 25.4., 23.5.

<https://www.kiwi.fi/display/melinda/Tapahtumat+ja+koulutukset>

1. Muut asiat

Keskusteltiin siitä, mitä kannattaa tietueita yhdisteltäessä tehdä Vaskin konversiohistoriasta johtuville 035-kentille. Esimerkiksi tällaisille tapauksille:

035 $a(VASKI)Ppro853\_123277

Päädyttiin siihen, että yhdistelyssä voi poistaa/jättää ottamatta mukaan nämä 035-kentät. Muista kuin Melindan replikointiviittauksen sisältävistä 035-kentistä on nimittäin pientä kiusaa tilanteissa, joissa Vaskin tietueesta pitää jostakin syystä poistaa replikointiviittaus Melindaan. Näillä 035-kentän toistumilla ei myöskään ole käytännössä merkitystä, joten ne voi yhtä hyvin poistaa.

1. Seuraava kokous

Torstaina 4.4. klo 14